Traficul este blocat pe A2, în sensul spre Bucureşti. Un container a căzut dintr-un TIR pe șosea, din cauza vântului, dar din fericire, nimeni nu a fost rănit.

Se pare că respectivul container nu era bine ancorat și a căzut din mers pe sensul către București al Autostrăzii Soarelui, între kilometrii 120-125 (sensul Fetești-Drajna).

Proprietarul camionului a trimis o macara să ridice containerul, dar până atunci drumul este blocat și zeci de șoferi așteptau de cel puțin 30 de minute, formându-se coadă. Operațiunile sunt îngreunate de vântul puternic.

Poliția a anunțat că trimite la fața locului echipaje, pentru a ajuta la fluidizarea traficului, în momentul în care circulația va fi posibilă.